b'\n_START_ARTICLE_\nSamostalnik\n_START_PARAGRAPH_\nSamostalnik (substantiv) je besedna vrsta, ki poimenuje osebe, \xc5\xbeivali, rastline, predmete, pojme. Skupaj s samostalni\xc5\xa1kim zaimkom in posamostaljeno pridevni\xc5\xa1ko besedo sodi med samostalni\xc5\xa1ke besede._NEWLINE_Samostalniku lahko dolo\xc4\x8dimo spol (v sloven\xc5\xa1\xc4\x8dini mo\xc5\xa1ki, \xc5\xbeenski ali srednji: npr. korak, lipa, mesto), \xc5\xa1tevilo (ednina, dvojina, mno\xc5\xbeina), sklon, dolo\xc4\x8dnost (slovenski samostalniki so dolo\xc4\x8dni) in sklanjatev ter naglasni tip.\n_START_SECTION_\nEdninski in mno\xc5\xbeinski samostalniki\n_START_PARAGRAPH_\nEdninski samostalniki imajo le edninsko obliko, dvojine in mno\xc5\xbeine ni mo\xc5\xbeno tvoriti. Mednje sodijo skupna, snovna in pojmovna imena, kolikor so edninska (npr. gospoda, \xc5\xbeelezo, lepota)._NEWLINE_Mno\xc5\xbeinski samostalnik je samostalnik, ki ima v mno\xc5\xbeini tudi druga\xc4\x8den pomen (npr. ribe kot snovno ime, metuljnice kot ime za rastlinsko vrsto). Kadar pa ima samostalnik le mno\xc5\xbeinsko obliko, gre za t. i. samomno\xc5\xbeinski samostalnik (npr. mo\xc5\xbegani, Vev\xc4\x8de, samomno\xc5\xbeinska je tudi oblika ljudje).'